નવી દિલ્હી : કોંગ્રેસ વર્કિંગ કમિટીની બેઠકમાં સોનિયા ગાંધી દ્વારા ભાજપ તથા મોદી સરકાર પર કરવામાં આવેલ શાબ્દિક પ્રહારનો માનવ સંસાધન મંત્રી સ્મૃતિ ઇરાનીએ કડક જવાબ આપ્યો હતો. સ્મૃતિ ઇરાનીએ કહ્યું કે જ્યારે જ્યારે સોનિયા ગાંધી અમને નિશાન બનાવે છે ત્યારે ત્યારે ભારતની જનતા નરેન્દ્ર મોદીનાં સમર્થનમાં આવી જાય છે. તેમણે કહ્યું કે કોંગ્રેસ અધ્યક્ષે પોતાનાં ધ્વસ્ત થઇ રહેલા સંગઠનને માર્ગદર્શિત કરવા માટે પોતાની નિષ્ફળ નીતિ અને નિષ્ફળ સંગઠનની એબ છુપવવા માટે નરેન્દ્ર મોદીનો ઉપયોગ કરી રહ્યા છે.